**พีระมิดแห่งติรานา** (อังกฤษ: Pyramid of Tirana; แอลเบเนีย: *Piramida*, *พิรามิดา*) เป็นสิ่งปลูกสร้างในติรานา ประเทศแอลเบเนีย เดิมทีเป็นพิพิธภัณฑ์เปิดให้บริการในปี 1988 และต่อมาในปี 1991 กลายมาเป็นศูนย์ประชุมหลังระบอบคอมมิวนิสต์ในแอลเบเนียล่มสลาย ในสมัยสงครามคอซอวอเมื่อปี 1999 อาคารยังใช้เป็นศูนย์ของกองกำลังเนโต และในปี 2018 ได้มีการเปิดตัวโครงการที่จะแปลงโฉมอาคารเป็นศูนย์การเรียนรู้ด้านเทคโนโลยีสำหรับเยาวชนและบริษัทสตาร์ทอัป

การก่อสร้าง
-----------

ภาพถ่ายพีระมิดเมื่อปี 1996
ในวันที่ 14 ตุลาคม 1988 สิ่งปลูกสร้างนี้เปิดให้ยริการภายใต้ชื่อ **พิพิธภัณฑ์แอนแวร์ ฮอจา** (Enver Hoxha Museum) จัดแสดงประวัติและเกียรติยศของแอนแวร์ ฮอจา ผู้นำแอลเบเนียยุคคอมมิวนิสต์กว่า 41 ปี และพึ่งเสียชีวิตไปเมื่อสามปีก่อนหน้าการเปิดพิพิธภัณฑ์ สิ่งปลูกสร้างนี้เป็นผลงานออกแบบร่วมโดย Pranvera Hoxha สถาปนิกและลูกสาวของฮอจา, สามีของเธอ Klement Kolaneci และสถาปนิกอีกสองคน คือ Pirro Vaso และ Vladimir Bregu

เมื่อสร้างแล้วเสร็จ เป็นที่กล่าวขานกันว่านี่เป็นสิ่งปลูกสร้างเดี่ยวที่แพงที่สุดที่เคยสร้างมาในแอลเบเนีย

พีระมิดนี้บางครั้งเรียกในเชิงเสียดสีกันว่า "ที่ไว้ศพของแอนแวร์ ฮอจา" กระนั้น สิ่งปลูกสร้างนี้ไม่เคยมีแผนจะใช้เช่นนั้นเลย

หลังคอมมิวนิสต์
---------------

ภาพถ่ายขณะกำลังก่อสร้างและปรับปรุงพื้นที่ในปี 2021
ในปี 1991 หลังคอมมิวนิสต์ในแอลเบเนียล่มสลาย พีระมิดนี้สิ้นสุดการให้บริการเป็นพิพิธภัณฑ์เป้นเวลาหลายปีก่อนที่จะถูกแปลงการใช้งานใหม่เป็นศูนย์ประชุมและจัดแสดง ต่อมาในปี 1999 ในสมัยสงครามคอซอวอ อาคารนี้ใช้งานเป็นศูนย์ของเนโตและองค์กรมนุษยธรรมอื่น ๆ นับตั้งแต่ปี 2001 บางส่วนของอาคารใช้เป็นจุดกระจายสัญญาณของท็อปแชนแนล และท็อปแอลเบเนียเรดิโอ ในขณะที่พื้นที่ร้างที่เหลือโดยรอบใช้เป็นลานจอดรถ และเป็นท่ารถตู้ไปแอลบาซัน พื้นที่ดังกล่าวยังถูกทิ้งให้ทรุดโทรมและถูกทำลายไปบางส่วน

มีการเสนอหลายต่อหลายครั้งให้ทุบทำลายพีระมิดทิ้งเพื่อพัฒนาพื้นที่ขนาด 17,000-ตารางเมตร (1.7-เฮกตาร์) ใหม่ เคยมีการเสนอให้พัฒนาพื้นที่ตรงนี้ใหม่เป็นรัฐสภาแอลเบเนียแห่งใหม่แทนที่เช่นกัน โครงการเสนอให้ทุบทำลายพีระมิดทิ้งถูกต่อต้านโดยเฉพาะจากกลุ่มสถาปนิกต่างชาติ นักประวัติศาสตร์ Ardian Klosi ได้จัดทำฎีกาต้านการทุบทำลายอาคารขึ้น ซึ่งมีผู้ร่วมลงนามมากกว่า 6000 รายชื่อ ผลสำรวจที่ตีพิมพ์ในปี 2015 แต่สำรวจในปี 2013 เสนอว่าประชาชนชาวติรานาส่วนใหญ่คัดค้านการทุบทำลายพีระมิดทิ้ง ในปี 2017 ได้มีการประกาศอย่างเป็นทางการว่าพีระมิดจะไม่ถูกทำลาย แต่จะมีการปรับโฉมใหม่แทน และในปี 2018 มีการเปิดตัวโครงการใหม่ที่จะแปลงโฉมพีระมิดใหม่เป็นศูนย์ไอทีสำหรับเยาวชนภายใต้ชื่อ TUMO ศูนย์ติรานา

อ้างอิง
-------

1. ↑  "Kolaneci: Forma e Piramidës, në harmoni me malin e Dajtit" [Kolaneci: Form of the Pyramid, in harmony with the mountain of Dajtit] (ภาษาแอลเบเนีย). 3 ธันวาคม 2009. คลังข้อมูลเก่าเก็บจากแหล่งเดิมเมื่อ 24 กุมภาพันธ์ 2014.
2. ↑  Janine Schueller (2014-11-23). "The Pyramid | Sights | Tirana". *Inyourpocket.com*. สืบค้นเมื่อ 2016-11-07.
3. ↑  "Pyramid in Tirana, Albania". Lonely Planet. สืบค้นเมื่อ 2016-11-07.
4. ↑  "Раздел "Вопросы, ответы, комментарии" сайта "Энвер Ходжа. Его жизнь и работа". Страница 2". *Enverhoxha.ru*. สืบค้นเมื่อ 2016-11-07.
5. ↑  Mary-Jo DelVecchio Good (2008). *Postcolonial disorders:Volume 8 of Ethnographic Studies in Subjectivity*. University of California Press. p. 169. ISBN 978-0-520-25224-0.
6. ↑  Morton, Ella (2014-01-28). "The fight to preserve Albania's ugly Pyramid of Tirana". *Slate*. สืบค้นเมื่อ 2016-11-07.
7. ↑  "Cultural and Sports: should Pyramid be torn down?". *Southeast European Times*. สืบค้นเมื่อ 2010-11-07.
8. ↑  "Mblidhet komisioni shteteror për ndërtimin e parlamentit te ri". *Shtypi i Dites* (ภาษาแอลเบเนีย). คลังข้อมูลเก่าเก็บจากแหล่งเดิมเมื่อ 2012-07-13. สืบค้นเมื่อ 2010-11-06.
9. ↑  "Parlamenti i ri i Shqipërisë, 17 mijë metra katrorë - Shqipëri - Lajme - Koha Net". สืบค้นเมื่อ 2010-11-06.
10. ↑  "Civil Movement hands petition against Pyramid demolition". *Top Channel* (ภาษาอังกฤษ). สืบค้นเมื่อ 2018-01-03.
11. ↑  Iacono, F.; Këlliçi K.L. (2015). "Of Pyramids and Dictators: Memory, Work and the Significance of Communist Heritage in Post-Socialist Albania". *Arqueologia Publica*. **5**: 97–122.
12. ↑  "The Pyramid of Tirana".

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**พีระมิดแห่งติรานา**

* Pyramid of Tirana Technology Center Official Project by MVRDV
* TUMO Tirana Official Webpage
* Музей Энвера Ходжа в Тиране (ในภาษารัสเซีย)

|  |  |
| --- | --- |
| การควบคุมรายการหลักฐาน: หอสมุดแห่งชาติ แก้ไขสิ่งนี้ที่วิกิสนเทศ | 
* อิสราเอล

 |

พิกัดภูมิศาสตร์: 41°19′24.28″N 19°49′16.49″E﻿ / ﻿41.3234111°N 19.8212472°E﻿ / 41.3234111; 19.8212472